Pharmaniaga

Pharmaniaga Berhad (digayakan sebagai pharmaniaga; ) ialah sebuah syarikat farmaseutikal dan penjagaan kesihatan bersepadu Malaysia, yang ditubuhkan pada 1994 sebagai Remedi Pharmaceuticals. Syarikat ini merupakan syarikat penyenaraian awam terbesar di Bursa Malaysia Securities Berhad dan anak syarikat milik penuh Boustead Holdings. 

Pharmaniaga terlibat dalam penyelidikan dan pembangunan; pemasaran dan pembuatan farmaseutikal generik; produk perubatan; bekalan, perdagangan dan pemasangan peralatan perubatan dan hospital serta farmasi komuniti. Syarikat ini juga mempunyai kehadiran yang kuat di beberapa negara Asia, termasuk Indonesia.

Sejarah
Pharmaniaga ditubuhkan pada 1994 sebagai Remedi Pharmaceuticals. Syarikat ini dinamakan semula sebagai Pharmaniaga pada Ogos 1998 dan menjadi syarikat penjagaan kesihatan Malaysia yang disenaraikan di Papan Utama Bursa Saham Kuala Lumpur (kini Bursa Malaysia).

Pemilikan
Pharmaniaga ialah sebuah syarikat awam berhad. Mulai 29 Oktober 2021, Boustead Holdings memiliki saham sebanyak 51.845% di dalam syarikat ini, manakala Lembaga Tabung Angkatan Tentera mempunyai saham 9.352%.

Mulai bulan Ogos 2021, Ahli Lembaga Pengarah Pharmaniaga ialah Dato' Sri Mohammed Shazalli Ramly sebagai Pengerusi, Datuk Zulkarnain Md Eusope sebagai Pengarah Urusan Kumpulan dan Mohamed Iqbal Abdul Rahman sebagai Timbalan Pengarah Urusan Kumpulan. Pengarah Bebas Bukan Eksekutif adalah Dato' Dr. Najmil Faiz Mohamed Aris, Datuk Dr. Azhar Ahmad, Zulkifli Jafar, Dr. Abdul Razak Ahmad and Sarah Azreen Abdul Samat, sementara Izaddeen Daud adalah Pengarah Bukan Bebas Bukan Eksekutif.

Rujukan

Pautan luar
 

Syarikat Malaysia
Syarikat farmaseutikal Malaysia
Syarikat yang ditubuhkan pada 1994
Jenama Malaysia